Ιωάννης Ασάν Ζαχαρίας

Ο Ιωάννης Ασάν(ης) Ζαχαρίας (απεβ. 1469) καταγόταν από τη γενοβέζικη Οικογένεια Ζαχαρία, ηγεμόνων στον Ελληνικό χώρο κατά τη Φραγκοκρατία. Ήταν διεκδικητής του θρόνου του Πριγκιπάτου της Αχαΐας από το Δεσποτάτο του Μυστρά.

Βιογραφία
Ήταν νόθος γιος του τελευταίου Πρίγκιπα της Αχαΐας Κεντυρίωνα Β΄ Ζαχαρία από άγνωστη γυναίκα. Όταν το Πριγκιπάτο κατέρρευσε και καταλήφθηκε από τους Βυζαντινούς, ο Ιωάννης αιχμαλωτίστηκε από τον Θωμά Παλαιολόγο δεσπότη του Μωρέως.

Ευρισκόμενος στον Αετό ανακηρύσσεται Πρίγκιπας της Αχαΐας με το όνομα Κεντυρίων Γ΄ και ξεκίνησε επανάσταση κατά του Δεσποτάτου. Το 1454 κατέφυγε στη Μεθώνη. Πέθανε στη Ρώμη το 1469.

Πηγές 
 Ιστορία της πόλεως Πατρών από αρχαιοτάτων χρόνων μέχρι το 1821, Στέφανος Θωμόπουλος, επιμέλεια Βασίλη Κ. Λάζαρη, Αχαϊκές εκδόσεις, ISBN 9607960084

Ιωαννης Ασαν
Πρόσωπα του Δεσποτάτου του Μορέως
Πρίγκιπες της Αχαΐας
Βυζαντινοί του 15ου αιώνα